----

----

I Tájékoztatások

Bizottság

----

Az Európai Központi Bank által a főbb pénzügyi operációknál alkalmazott kamatláb (1):

3 % 2006. szeptember 1-jén

Euro-átváltási árfolyamok (2)

2006. szeptember 1.

(2006/C 211/01)

1 euro= 

----

(1)  Változó árfolyam esetén a kijelölt nap előtt végrehajtott legközelebbi pénzügyi operáció árfolyamát alkalmazzák, a kamatláb a legmagasabb árfolyam szerint számítandó.

(2)

Forrás: Az Európai Központi Bank (ECB) átváltási árfolyama.

----

----

Összefonódás előzetes bejelentése

(Ügyszám COMP/M.4370 — ENB/Cogas Energy)

(2006/C 211/02)

(EGT vonatkozású szöveg)

----

(1)HL L 24., 2004.1.29., 1. o.

----

----

A tagállamok által közölt információ az EK- Szerződés 87. és 88. cikkének a képzésre nyújtott állami támogatásra történő alkalmazásáról szóló 2001. január 12-i 68/2001/EK bizottsági rendelettel, illetve annak 2004. február 25-i 363/2004/EK módosításával összhangban nyújtott állami támogatásról

(2006/C 211/03)

(EGT vonatkozású szöveg)

----

----

Tagállamok által adott tájékoztatás a legutóbb a 2004. február 25-i 364/2004/EK bizottsági rendelettel módosított, az EK-Szerződés 87. és 88. cikkeinek a kis- és középvállalkozásoknak nyújtott állami támogatásokra való alkalmazásáról szóló 2001. január 12-i 70/2001/EK bizottsági rendelet alapján nyújtott állami támogatásokról

(2006/C 211/04)

(EGT vonatkozású szöveg)

----

----

Kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

(2006/C 211/05)

Ezzel a közzététellel az 510/2006/EK tanácsi rendelet 7. cikke alapján létrejön a kérelem elleni kifogás joga. A kifogást tartalmazó nyilatkozatnak e közzététel napjától számítva hat hónapon belül kell beérkeznie a Bizottsághoz.

ÖSSZEFOGLALÓ

A TANÁCS 510/2006/EK RENDELETE

Bejegyzés iránti kérelem az 5. cikk és a 17. cikk (2) bekezdése alapján

„TOME DES BAUGES”

EK-szám: FR/PDO/005/0254/2002.9.18.

OEM ( X ) OFJ ( )

Ez az összefoglaló kizárólag tájékoztatási célból készült. Részletesebb tájékoztatásért az érdeklődők az 1. pontban feltüntetett nemzeti hatóságok szolgálataitól vagy az Európai Bizottság szolgálataitól beszerezhető termékleírás teljes változatát tanulmányozhatják (1).

1.   A tagállam felelős szerve:

2.   Csoportosulás:

3.   Terméktípus:

1.3. osztály – sajtok

4.   Termékleírás

(a 4. cikk (2) bekezdésében előírt követelmények összefoglalása)

4.1   Elnevezés: „Tome des Bauges”

4.2   Leírás: A Tome des Bauges nyers, teljes vagy részben fölözött tehéntejből készült, préselt sajttésztájú, sózott, penészbevonatú kéreggel rendelkező sajt.

18–20 cm átmérőjű, 3–5 cm magasságú, henger alakú, súlya pedig 1,1–1,4 kg az érlelés végén.

Kérge „hepehupás”, vagyis egyenetlen és szabálytalan. Vastagsága 2–3 mm. Színe szürke, melyen természetes módon alakul ki a sárgától barnáig terjedő színárnyalatban megjelenő penészbevonat.

A sajttészta az enyhén kemény és a lágy között változik, színe elefántcsontsárga, és kis lyukak keletkezhetnek benne.

100 gramm sajt legalább 45 gramm zsírt tartalmaz a teljes száradást követően, és 100 gramm sajt teljes szárazanyag-tartalma nem lehet kevesebb 50 grammnál.

A Tome des Bauges darabolva is forgalomba hozható, azzal a feltétellel, hogy a darab mindhárom oldalán megőrzik a héjat.

4.3   A földrajzi terület: A tej termelése, a sajt előállítása és érlelése a következő települések területéből álló földrajzi területen történik:

Haute-Savoie megye teljes egészében a területhez tartozó települései: Allèves, Chapelle St Maurice (La), Chevaline, Cons Ste Colombe, Entrevernes, Gruffy, Leschaux, Quintal, St Eustache, Seythenex, Viuz-la-Chiésaz

A részben a területhez tartozó települések: Cusy, Doussard, Duingt, Faverges, Giez, Lathuile, Marlens, St-Jorioz.

Savoie megye teljes egészében a területhez tartozó települései: Aillon-le-Jeune, Aillon-le-Vieux, Allondaz, Arith, Bellecombe en Bauges, Châtelard (Le), Cléry, Compôte (La), Curienne, Déserts (Les), Doucy-en-Bauges, Ecole, Jarsy, Lescheraines, Mercury, Montcel (Le), Motte-en -Bauges La), Noyer (Le), Pallud, Plancherine, Puygros, St-François-de-Sales, St-Offenge-Dessus, St-Offenge-Dessous, Ste-Reine, Thoiry, Thuile (La), Trevignin, Verrens-Arvey

A részben a területhez tartozó települések: Marthod, Montailleur, Pugny-Chatenod, St-Jean-d'Arvey, St Jean de la Porte, St Pierre d'Albigny, Thenesol.

A termelési területet egy ennek a feltüntetésére szolgáló térképen körülhatárolták.

4.4   A származás igazolása: A Tome des Bauges gyártóüzeme csak a megjelölés termékleírásának megfelelő tejet vehet át. A termékleírásnak megfelelő tej begyűjtése a más célra használható tej begyűjtésétől függetlenül történik.

Minden egyes tejtermelő, feldolgozóüzem és érlelőüzem az INAO szolgálatai által nyilvántartásba vett megfelelőségi nyilatkozatot tölt ki, mely lehetővé teszi ez utóbbi számára valamennyi piaci szereplő azonosítását. A piaci szereplőknek az INAO rendelkezésére kell bocsátaniuk nyilvántartásaikat, továbbá valamennyi, a tej és a sajtok eredetére, minőségére és előállítási feltételeire vonatkozó dokumentumot.

A gyártás során a sajtra azonosítólemezt helyeznek. Az azonosítólemez formáját és színét a termékleírásban határozzák meg.

Végül analitikus és érzékszervi vizsgálatra kerül sor, annak biztosítása céljából, hogy a termékek megfeleljenek az eredetmegjelölés szerinti minőségnek és jellemzőknek.

4.5   Előállítási mód: A tej abondance, tarine és montbéliarde fajtájú tejelő tehenekből álló csordáktól származik, mely csordákban az abondance és tarine fajtájú tehenek aránya legalább 50 %. Emellett a tej olyan csordáktól származik, ahol az átlag a laktációs időszakban lévő tejelő tehenenként és évente nem haladhatja meg az 5 500 kg-ot.

A csorda takarmánya a nyári időszakban legalább 120 napon keresztül a legelőről származó fű, a téli időszakban pedig tetszés szerint kiosztott széna. A földrajzi területen kívülről származó száraztakarmány a helyi források kiegészítésére engedélyezett abban az esetben, ha az nem haladja meg az egész csorda éves szükségleteinek 30 %-át. Ez a kiegészítés tehenenként és naponta legfeljebb 3 kg száraz, kötegelt lucernából állhat. Tilos a silózással, fonnyasztással vagy bármely egyéb, erjesztési szakaszt is tartalmazó eljárással tartósított takarmány alkalmazása. A kiegészítő tápanyagok alkalmazása korlátozott, ezek nem tartalmazhatnak karbamidot vagy aromás molekulákat.

A gyártóüzem és az ehhez tartozó épületek nem rendelkezhetnek olyan rendszerrel vagy berendezéssel, mely a tejet az oltó alkalmazását megelőzően rövid idő alatt 40 °C-ot meghaladó hőmérsékletre melegítheti.

A tejet a gyártás helyétől számított 15 km-es sugarú körnek megfelelő területen gyűjtik be.

A felhasznált tej nyers és teljes. Olyan tej esetén, melyet érleltek, részben fölözött is lehet. Az ilyen tejet naponta egyszer kell feldolgozni.

Tilos a tejet fizikai és kémiai kezelésnek alávetni, a részleges fölözés és a makroszkopikus szennyeződések eltávolítása érdekében végzett szűrés kivételével. Tilos fehérje vagy zsír hozzáadása. Az egyedül engedélyezett gyártási adalékanyagok a só, az oltóanyag és a hagyományos kultúra módszerei szerinti tejerjesztőanyagok. Erjesztőanyagok közvetlen oltásra történő alkalmazása csak kiegészítő jelleggel történhet.

A feldolgozás a tejnek 10 °C-ot meghaladó hőmérsékleten történő tárolása esetén az első fejést követően legalább 12 órával, a tejnek 6–10 °C közötti hőmérsékletre történő hűtése esetén legfeljebb azt követően 28 órával történik, ebben az esetben a tej legfeljebb két egymást követő fejésből származhat.

A tej beoltása legalább 32, legfeljebb 35 °C közötti hőmérsékleten történik. Az eljárásra legfeljebb 3 000 liter űrtartalmú nyitott réztartályban kerül sor.

Az alvadék darabolása után az alvadék szemcséi kukoricaszem méretűek. Az alvadékot ezután 35–40 °C-ra melegítik. Tilos a laktózmentesítés és víz hozzáadása.

A sajtot kézzel vagy nehézségi erő útján formázzák. Tilos a szivattyúval történő lefejtés és a mikroperforált formák alkalmazása.

A préselés legalább 7 órán át tart a formák egymásra rakásával, ez idő alatt a sajtokat legalább 4-szer megforgatják. A sajtokat kézzel szárazon sózzák, a tejgazdasági sajtokat sóban pácolják. A sajtokat az oltás napjától számított legalább 5 hétig érlelik.

A sajtok tárolási hőmérséklete legalább 4 °C.

4.6   Kapcsolat: A „tome des Bauges” sajt nevét származási helye, vagyis egy alpesi hegység neve után kapta. A „tome” vagy „tomme” több évszázada bizonyíthatóan jelen van ebben a régióban, és a tome sajtgyártó szövetkezetekben (fruitières) és havasi legelőkön hagyományos eljárások szerint történő előállítása a nagybani „ipari” sajtgyártás ellenére is fennmarad.

A Bauges-hegységben a terepviszonyok nagyon meghatározóak, a mészkőhegység egy zárt völgyből és szélein magas sziklafalakból áll. A táj jellemzően legelőkből és havasi legelőkből áll, éghajlata hegyvidéki, egész évben jelentős mennyiségű csapadékkal és télen igen alacsony hőmérséklettel.

Az éghajlati és geológiai feltételek együttese következtében a terület jelentős takarmánytermesztési potenciállal rendelkezik, és kedvező a változatos és alkalmazkodó növényvilág kialakulása számára.

A „Tome des bauges” gyártására szánt tej jellemzője a meglehetősen magas pH-érték, aminek következtében a sajtgyártók érlelt tejet használnak fel. Ez a lassú tejsavasítási technika lehetővé teszi mindenekelőtt azt, hogy a tej endogén flórájának felhasználását részesítsék előnyben.

A hegység növényvilágának sokfélesége és a tej savassága miatt szükséges tejérlelési eljárások jellegzetes sajt előállításához vezetnek.

Az eredetmegjelölés szerinti termék gyártási feltételeit úgy határozták meg, hogy megőrződjenek benne a táj és a hagyományos eljárások jellemzői, és ezek megjelenjenek a termékben is.

4.7   Felügyeleti szerv: 

4.8   Címkézés: Minden, Tome des Bauges megjelölésű sajtot az eredetmegjelölés nevét feltüntető egyedi címkézéssel hoznak forgalomba. A sajtok címkéjén szerepel a bejegyzett eredetmegjelölés neve a címkén található legnagyobb betűméret legalább kétharmadának megfelelő betűmérettel, továbbá a bejegyzett eredetmegjelölés kifejezés.

A bejegyzett eredetmegjelölés feltüntetésére jogosult sajtok címkéjén szerepelnie kell „INAO” megjelölést tartalmazó logónak, a „bejegyzett eredetmegjelölés” kifejezésnek és az eredetmegjelölés nevének.

Bizonyos feltételek mellett engedélyezhető a „házi sajt” kifejezés vagy a sajt házi eredetére utaló egyéb kifejezés címkén való feltüntetése.

4.9   Nemzeti előírások: A Tome des Bauges bejegyzett eredetmegjelölésről szóló rendelet.

----

(1)  Európai Bizottság, Mezőgazdasági és Vidékfejlesztési Főigazgatóság, Mezőgazdasági termékek minőségpolitikája, Brüsszel, B-1049 Brüsszel.

----

III Közlemények

Cedefop

----

AJÁNLATTÉTELI FELHÍVÁS – ref.: GP/D/ReferNet2/002/06

ReferNet – Európai referencia- és szakértői hálózat a szakoktatás és szakképzés területén

(2006/C 211/06)

1.   A felhívás bemutatása és a célkitűzések

A felhívás célja, hogy az EU 8 tagállamában és Izlandon egy-egy szervezetnek (nemzeti konzorcium koordinátor) a szakoktatás és szakképzés területén működő fő szervezetek reprezentatív konzorciumának vezetésére és koordinálására, valamint az alábbi tevékenységeknek az említett szervezetekkel együtt történő kifejtésére pénzösszeget ítéljenek oda: szakoktatási és szakképzési rendszerekkel és fejlesztésekkel kapcsolatos információk jelentése és elemzése, kutatási tevékenységek, dokumentációs tevékenységek, terjesztési és promóciós tevékenységek.

A ReferNet fő célkitűzése, hogy Cedefopnak a szakoktatási és szakképzési kérdésekkel kapcsolatos, megerősített adatok és információk gyűjtésére strukturált és decentralizált rendszert biztosítson, és a Cedefopot az információk és adatok európai és nemzeti szintű terjesztésében segítse. Az információt meghatározott módszertan és a konzorcium tagjai között folyó konzultáció alapján kell gyűjteni.

2.   Támogatható pályázók

A támogathatósági feltételeknek megfelelő pályázatokat alapos értékelésnek vetik alá.

Támogatható szervezetek

Támogatható országok

Támogatható tevékenységek

3.   Büdzsé és a projekt időtartama

A 8 EU-tagállam és Izland rendelkezésére álló teljes összeg a projekt időtartamára (12 hónap): 231 000 EUR.

A közösségi támogatás csak egy kiegészítő hozzájárulás a támogatott saját pénzügyi hozzájárulásához és/vagy a helyi, regionális, nemzeti és /vagy a máshonnan kapott privát hozzájáruláshoz. A teljes közösségi hozzájárulás nem lépheti túl az elszámolható költségek 70 %-át.

A rendelkezésre álló teljes összeget a népességszám alapján kialakított 2 országcsoportra lebontva folyósítják:

A Cedefop fenntartja magának a jogot arra, hogy nem bocsátja rendelkezésre a teljes összeget.

4.   Határidő

A pályázatokat legkésőbb 2006. október 16-ig kell elküldeni a Cedefopnak.

5.   További információ

Az ajánlattételi felhívás teljes szövege, a pályázati űrlap és annak mellékletei a Cedefop weboldalán megtalálhatók: http://www.cedefop.europa.eu/index.asp?section=3. A pályázatoknak meg kell felelniük a felhívás teljes szövegében meghatározott feltételeknek és azokat a rendelkezésre bocsátott űrlapokat felhasználva kell benyújtani.

A pályázatok értékelése az átláthatóság és az egyenlő bánásmód elvei alapján történik. Az összes támogatható pályázatot a felhívás teljes szövegében meghatározott mennyiségi és minőségi odaítélési kritériumok alapján egy bizottság értékeli. Az értékelési eljárásra meghívnak külső szakértőket.

----